**Tanulmányút Zambiába**

**A Magyar Kukorica Klub az elmúlt évek hagyományait folytatva meghirdeti következő tanulmányútját Zambiába**

***Az utazás célja: a közép-afrikai régióban tanulmányozni a kukorica termesztést a kontra szezonban, trópusi éghajlaton***

***A tanulmányút ideje: 2020. március 17-24.***

**A tanulmányút programja:**

**Március 17. (szerda)**

* Utazás délután Budapestről Lusaka-ba, Zambia fővárosába, várhatóan két átszállással, Doha-n és Johannesburgon keresztül.

**Március 18.**

* Városnézés, vacsora a Syngenta szervezésében. Szállás: Protea Hotel by Marriot Towers.

**Március 19.**

* Részvétel a Syngenta szántóföldi rendezvényén
* Ebéd, majd farm látogatás. A farm tevékenysége: kukorica termesztés és szarvasmarha tartás.
* Vacsora. Szállás: Protea Hotel by Marriot Towers.

**Március 20.**

* Farm látogatás Lilayi-ban. A farm tevékenysége: kukorica vetőmag termesztés, káposzta, szarvasmarha tartás.
* Ebéd a Lilayi lodge-ban. Délután utazás Chisamba-ba, szállás a Wright Guest Farm-on. A farm hotelben betekinthetünk a gazdaság napi életébe.

A tulajdonosok, Pat és Merl Wright Zambiában születtek, és a kicsi, de intenzív gazdaságban legelőkön termesztett fűfélékkel folytatnak kísérleteket. Szarvasmarhát is tartanak.

A lányuk és a menyük sikeres kozmetikai céget működtetnek, és a kozmetikumokat a farmon állítják elő. A család Lusaka környékén fürdőket is üzemeltet.

Nagyon szívélyes emberek, náluk megtapasztalhatjuk, hogy élnek az emberek Zambiában.

* Az ellátás all inclusive, tartalmazza az étkezéseket, helyi söröket és borokat, üdítő italokat, valamint a mosodai szolgáltatást is.

**Március 21.**

* Kukorica termesztő farm látogatása a szállás közelében.
* Utána ebéd Dave and Marry Gordon-al, akik ez nagy gazdaságot működtetnek, 500 a kukorica vetésterülettel. E mellett szóját, dohányt termelnek, szarvasmarhát tartanak és vadasparkot üzemeltetnek.
* A farm látogatás után uzsonna a vadasparkban, majd utazás a szállásra (Wright Guest Farm), és vacsora a szálláson.

**Március 22.**

* Korán reggel indulás a reptérre, repülés Livingston-ba. Transzferrel utazás a szállásra (David Livingstone Lodge). A luxus bungalók a Zambézi folyó partján találhatók.
* Ebéd és pihenés.
* 15.00-kor kirándulás a Viktória-vízeséshez.
* Vacsora a szálláson.

**Március 23.**

* Reggeli után utazás a Chris and Annabel Astons farmra. A gazdaság a Zambézi folyó partján öntözéssel dohányt, banánt és citromot termeszt.
* Ebéd a farmon, majd visszatérés a szállásra.
* 16.15-kor motorcsónakkal utazás a Zambézi folyón az Elefánt kávéházba. Itt árva elefánt növendékek családjával ismerkedünk egy interaktív program keretében.
* Ugyanitt 3 fogásos vacsora italokkal a Zambézi folyó partján.
* Visszatérés a szállásra.

**Március 24.**

Hazautazás Lusaka-n vagy Johannesburgon keresztül Budapestre.

***Az utazás várható költsége:***

*kb. 1 000 000 Ft/fő*

*amely tartalmazza a helyi szállásokat, helyi utazást, étkezéseket, repülőjegyeket, utas biztosítást.*

***Extra költségek:***

* *egyágyas felár: kb. 135 000 Ft*
* *Vízum díja helyben: 50 USD*
* *12 perces helikopteres repülés a Viktória vízesés felett: kb. 50 000 Ft*
* *Fehér orrszarvú park megtekintése 23-án: kb. 60 000 Ft*

**Jelentkezési határidő: 2019. december 9.**

**Előleg (450 000 Ft) befizetése: december 16-ig.**